Suur veeuputus (ooper)

"Suur veeuputus" (originaalis Il diluvio universale) on Gaetano Donizetti ooper (azione tragico-sacra) kolmes vaatuses Domenico Gilardoni libretole Lord Byroni draama "Heaven and Earth" (1821) ning Francesco Ringhieri tragöödia "Il diluvio" (1788) järgi. Esmaettekanne toimus 28. veebruaril 1830 Napoli Teatro San Carlos. Rollide esmaesitajad olid Luigi Lablache (Noè), Gennaro Ambrosini (Jafet), Giovanni Arrigotti (Sem), Lorenzo Salvi (Cam), Fabiani (Tesbite), Edvige Ricci (Asfene), Cecilia Grassi (Abra), Berardo Calvari Winter (Cadmo), Luigia Boccabadati (Sela), Gaetano Chizzola (Artoo) ja Maria Carraro (Ada). Donizetti ja tema libretist esitasid 1830. aasta paastuajal "Il diluvio universale" kirikutsensorile kontrollimiseks. Paastuajal oli keelatud teatrites ooperite ettekandmine. Erand tehti, kui oli tegemist piibli sündmustega kokkulangeva teosega. Autorid esitasid ooperi oratooriumi kujul ja said loa selle esitamiseks. Esmaettekanne polnud edukas, ehkki Noè (Noa) peaosa esitas tolle aja juhtiv bass Luigi Lablache. Ooperit esitati veel vaid mõnel korral. Donizetti revideeris teose Genova Teatro Carlo Felice lavastuseks, mis toimus 6. märtsil 1834. Kuid ooper polnud ka selles redaktsioonis oluliselt edukam ning pärast Pariisi lavastust (1834) kadus 147 aastaks teatrite mängukavast. Järgmised ettekanded olid Genovas (1985), Londonis (2005) ja Sankt Galleni festivalil (2010). Noè (bass) Jafet (bariton), Noè poeg Sem (tenor), Noè poeg Cam (bass), Noè poeg Tesbite (sopran), Jafeti naine Asfene (sopran), Semi naine Abra (metsosopran), Cami naine Cadmo (tenor), Senaari satraapide juht Sela (sopran) Cadmo naine, Azaeli ema Azael (vaikiv roll), Cadmo ja Sela laps Ada (metsosopran), Sela usaldusisik Artoo (tenor), satraapide kapten Ooper pakub ebausutavaid sündmusi ja segadusi piibli Noa laeva loo kohta. Paganliku Senaari satraap Cadmo raevub, kui ta naine Sela üritab Noèt ja tema poegi laeva ehitamise ajal kaitsta. Cadmol on plaan laev hävitada. Sela salakaval sõber Ada informeerib Cadmot, et Noè on saanud tema plaanidest teada. Ada tahab Cadmot omale meheks ja väidab, et Sela on armunud Noè poega Jafetisse. Ada rõõmustab, kui Cadmo oma naise eemale tõrjub ja Sela ning ka Noè pere surma mõistab. Noè hoiatab Cadmot, et ta ei paneks Issanda kannatlikkust proovile ning ennustab, et see võib kaasa tuua suure veeuputuse. Sela rikub ära Cadmo ja Ada pulma. Ta igatseb oma poega, kelle Cadmo on talt ära võtnud. Cadmo lubab et võtab Sela tagasi, kui naine mõistab Jehoova hukka. Meeleheitel Sela teeb seda ja kukub surnult maha. Puhkeb kohutav torm. Kõik ruttavad Noè laeva. Viimases stseenis on näha kuidas laeva seilab vigastamatult tormistel lainetel. Sela kavatiin „Oh Dio di pietà” Ansambel kooriga „Il tuo sposo; il nostro re” Koor „Sela? Ah tu non la vedesti” Cadmo kavatiin „Pace a tal consorte” Noè ja Sela duett „Quel che del ciel su i cardini” Ansambel kooriga „Ah, sol tu puoi salvarmi” Cadmo ja Sela „Non profferir parola!” Palvusansambel kooriga „Gli empi 'l circondano” Noè aaria kooriga „Dio tremendo, onnipossente” Koor „Stirpe angelica, ti bea” Sela aaria „Senza colpa mi scacciasti” Instrumentaalne finaal Ashbrook, William, Donizetti and His Operas, Cambridge University Press, 1982 Opera Rara. Donizetti Il diluvio universale CD, London, 2005